Dinosauria
Dinosaurorum species (scientes
inquiunt) olim fuerant per orbem:
rupibus ruptis fodiunt uatillis
     stemma stupendum.

Mors quidem talis fuit ossearum
belluarum qualis ad usque nostrum
saeculum semper miserenda nobis
     et metuenda. 

Finge – te Regis manibus Tyranni
(sportulae causa) subito prehenso –
te lacertosum facies tueri
     sanguinolentas

et lacertarum, minimis lacertis
dentibus magnis, hilareque ridet
te, renidens atque boans, minutum
     Terribilis Rex.

Ne queraris, ne doleas opertum
funus idcirco gregis opstupendae:
forte si saevae nihilo sepultae
     te sepelissent!